
מגילה טו ע"ב



טקסט הדף





	בפרוזבוטי אמר רב פפא וקרו ליה עבדא דמזדבן בטלמי וכל זה איננו שוה לי מלמד שכל גנזיו של אותו רשע חקוקין על לבו ובשעה שרואה את מרדכי יושב בשער המלך אמר כל זה איננו שוה לי ואמר ר' אלעזר אמר רבי חנינא עתיד הקב''ה להיות עטרה בראש כל צדיק וצדיק שנאמר {ישעיה כח-ה} ביום ההוא יהיה ה' צבאות לעטרת צבי [וגו'] מאי לעטרת צבי ולצפירת תפארה לעושין צביונו ולמצפין תפארתו יכול לכל ת''ל לשאר עמו למי שמשים עצמו כשירים ולרוח משפט זה הדן את יצרו וליושב על המשפט זה הדן דין אמת לאמתו ולגבורה זה המתגבר על יצרו משיבי מלחמה שנושאין ונותנין במלחמתה של תורה שערה [אלו ת''ח] שמשכימין ומעריבין בבתי כנסיות ובבתי מדרשות אמרה מדת הדין לפני הקב''ה רבונו של עולם מה נשתנו אלו מאלו אמר לה הקדוש ברוך הוא ישראל עסקו בתורה אומות העולם לא עסקו בתורה אמר ליה גם אלה ביין שגו ובשכר תעו פקו פליליה אין פקו אלא גיהנם שנאמר {שמואל א כה-לא} ולא תהיה זאת לך לפוקה ואין פליליה אלא דיינין שנאמר {שמות כא-כב} ונתן בפלילים ותעמד בחצר בית המלך הפנימית א''ר לוי כיון שהגיעה לבית הצלמים נסתלקה הימנה שכינה אמרה {תהילים כב-ב} אלי אלי למה עזבתני שמא אתה דן על שוגג כמזיד ועל אונס כרצון או שמא על שקראתיו כלב שנאמר {תהילים כב-כא} הצילה מחרב נפשי מיד כלב יחידתי חזרה וקראתו אריה שנאמר {תהילים כב-כב} הושיעני מפי אריה ויהי כראות המלך את אסתר המלכה אמר רבי יוחנן ג' מלאכי השרת נזדמנו לה באותה שעה אחד שהגביה את צוארה ואחד שמשך חוט של חסד עליה ואחד שמתח את השרביט וכמה אמר רבי ירמיה שתי אמות היה והעמידו על שתים עשרה ואמרי לה על שש עשרה ואמרי לה על עשרים וארבע במתניתא תנא על ששים וכן אתה מוצא באמתה של בת פרעה וכן אתה מוצא בשיני רשעים דכתיב {תהילים ג-ח} שיני רשעים שברת ואמר ריש לקיש אל תקרי שברת אלא שריבבת רבה בר עופרן אמר משום ר''א ששמע מרבו ורבו מרבו מאתים ויאמר לה המלך לאסתר המלכה מה בקשתך עד חצי המלכות ותעש חצי המלכות ולא כל המלכות ולא דבר שחוצץ למלכות ומאי ניהו בנין בית המקדש יבא המלך והמן אל המשתה ת''ר מה ראתה אסתר שזימנה את המן ר''א אומר פחים טמנה לו שנאמר {תהילים סט-כג} יהי שלחנם לפניהם לפח ר' יהושע אומר מבית אביה למדה שנאמר {משלי כה-כא} אם רעב שונאך האכילהו לחם וגו' ר''מ אומר כדי שלא יטול עצה וימרוד ר' יהודה אומר כדי שלא יכירו בה שהיא יהודית ר' נחמיה אומר כדי שלא יאמרו ישראל אחות יש לנו בבית המלך ויסיחו דעתן מן הרחמים ר' יוסי אומר כדי שיהא מצוי לה בכל עת ר''ש בן מנסיא אומר אולי ירגיש המקום ויעשה לנו נס רבי יהושע בן קרחה אומר אסביר לו פנים כדי שיהרג הוא והיא רבן גמליאל אומר מלך הפכפכן היה אמר רבי גמליאל עדיין צריכין אנו למודעי דתניא ר' אליעזר המודעי אומר קנאתו במלך קנאתו בשרים רבה אמר {משלי טז-יח} לפני שבר גאון אביי ורבא דאמרי תרוייהו {ירמיה נא-לט} בחומם אשית את משתיהם וגו' אשכחיה רבה בר אבוה לאליהו א''ל כמאן חזיא אסתר ועבדא הכי א''ל ככולהו תנאי וככולהו אמוראי ויספר להם המן את כבוד עשרו ורוב בניו וכמה רוב בניו אמר רב ל' עשרה מתו ועשרה נתלו ועשרה מחזרין על הפתחים ורבנן אמרי אותן שמחזרין על הפתחים שבעים הויא דכתיב {שמואל א ב-ה} שבעים בלחם נשכרו אל תקרי שבעים אלא שבעים ורמי בר אבא אמר כולן מאתים ושמונה הוו שנאמר ורוב בניו ורוב בגימטריא מאתן וארביסר הוו אמר רב נחמן בר יצחק ורב כתיב בלילה ההוא נדדה שנת המלך אמר רבי תנחום נדדה שנת מלכו של עולם ורבנן אמרי נדדו עליונים נדדו תחתונים רבא אמר שנת המלך אחשורוש ממש נפלה ליה מילתא בדעתיה אמר מאי דקמן דזמינתיה אסתר להמן דלמא עצה קא שקלי עילויה דההוא גברא למקטליה הדר אמר אי הכי לא הוה גברא דרחים לי דהוה מודע לי הדר אמר דלמא איכא איניש דעבד בי טיבותא ולא פרעתיה משום הכי מימנעי אינשי ולא מגלו לי מיד ויאמר להביא את ספר הזכרונות דברי הימים ויהיו נקראים מלמד שנקראים מאיליהן וימצא כתוב כתב מבעי ליה מלמד





רש"י





	בוטי. לשון עניות כמו והעבט תעביטנו (דברים טו) במסכת גיטין (דף לז.): בטולמי. נהמא בככרות לחם עשרים לחם שעורים (מלכים ב ד) מתרגמינן עשרין טולמין דלחמא: לרוח משפט. לשופטים את רוחן יהיה לעטרה: דן את יצרו. כופהו לשוב בתשובה: ומתגבר על יצרו. אינו הולך אחריו לעבור עבירה: שמשכימין כו'. והיינו שערה שעושין [שנעשים שוערים] לפתוח דלתות בהשכמה ולאחר [שם עד] זמן נעילתו: גם אלה. אלו הרשעים הנידונין בגיהנם: ביין שגו. כלומר אף הם עשו כהם לפיכך דנם: פקו פליליה. לגיהנם נשפטו: אלי אלי למה עזבתני. במזמור אילת השחר הוא: על אונס. [אע''פ] שאני באה אליו מאלי אונס הוא: הצילה מחרב נפשי. באותו מזמור הוא: אמתה של בת פרעה. ותשלח את אמתה ותקחה (שמות ב): בשיני רשעים. עוג מלך הבשן במס' ברכות פרק הרואה (דף ד:) [שעקר הר בת ג' פרסי להשליכו על ישראל ונתנו על ראשו ושלח הקב''ה נמלים ונקבוהו ונכנס בצוארו בקש לשומטו ונשתרבבו שיניו לכאן ולכאן]: אל תקרי שברת אלא שרבבת. גרסינן ומשיני רשעים נפיק להאי דרשה דליכתוב קרא ושן רשע אלא י' דשיני וי''ם דרשעים הרי ששים: ולא דבר שחוצץ במלכות. בנין הבית שהוא באמצע של עולם כדאמרי' בסדר יומא (דף נד:) אבן שתיה שממנה נשתת העולם: מבית אביה למדה. שמעה התינוקות אומרים כן: וימרוד. במלך שהיתה שעתו מצלחת: שיהא מצוי לה. אולי תוכל להכשילו בשום דבר לפני המלך: ירגיש הקב''ה. שאף אני מקרבת שונאיהן של ישראל אי נמי ירגיש שאני צריכה להחניף רשע זה ולזלזל בכבודי: שיהרג הוא והיא. שיחשדני המלך ממנו ויהרוג את שנינו [נ''א וכי גזרי גזירה ומית חד מינייהו בטלי הגזירה]: מלך הפכפך היה. וחוזר בדיבורו אמרה שמא אוכל לפתותו ולהורגו ואם לא יהא מזומן תעבור השעה ויחזור בו: בחומם אשית את משתיהם. על בלשצר וסיעתו נאמר בשובם מן המלחמה שדריוש וכורש היו צרין על בבל ונצחן בלשצר אותו היום והיו עייפים וחמים וישבו לשתות ונשתכרו ובאותו היום נהרג ואף אסתר אמרה מתוך משתיהן של רשעים באה להם פורענות: שבעים בלחם נשכרו. יונתן תרגם על בניו של המן: שנת מלכו של עולם. דוגמא ויקץ כישן ה' (תהלים עח) לנקום נקמתו: נדדו עליונים. שהיו מלאכים מבהילים אותו כל הלילה ואמרו לו כפוי טובה שלם טובה למי שעשאה לשון מורי ויש אומרים [נדדו עליונים] כדי שירבו בתחנונים לבקש על הדבר: מאי דקמן דזמינתיה. כלומר מה זאת הבאה לפני עכשיו דבר חדש כזה: כתוב. משמע שהיה כתוב מחדש כתב משמע מעיקרא וימצא כתוב בספר זכרון לפניו אשר הגיד מרדכי:





תוספות





	זה הדן דין אמת לאמתו. נראה דמשום הכי נקט אמת לאשמועינן דבדין מרומה צריך לחקור העדים בטוב עד שיתבאר האמת ואז ידונו אותו לאמתו: [ה''ג אל תקרי שברת אלא שרבבת. ל' אשתרבובי (סוכה ה.) ול''ג שריבבת]:





רבינו חננאל

בולי ובוטי. פי' עשירים ודלים:



עתיד הקב"ה להיות עטרה בראש כל צדיק וצדיק שנאמר ביום ההוא יהיה ה' צבאות לעטרת צבי וגו':



שערה שמשכימין ומעריבין בבתי כנסיות ובבתי מדרשות.



אמרה מדת הדין לפני הקב"ה כו' א"ל רבה בר אבוה לאליהו כמאן חזא אסתר דעבדא הכי.



א"ל ככולהו תנאי וככולהו אמוראי.





מהרש"א - חידושי הלכות

ולרוח משפט זה הדן את יצרו וליושב על המשפט זה הדן דין אמת כצ"ל:


שם מה נשתנו אלו מאלו א"ל הקב"ה ישראל עסקו בתורה או"ה לא עסקו בתורה א"ל גם אלה ביין כו' כצ"ל:





מהרש"א - חידושי אגדות

וכל זה איננו וגו' מלמד שכל גנזיו של אותו רשע כו'. דמלת זה מורה בכ"מ אדבר הנראה עכשיו לפניו וכיון דאכבוד עושרו דכתיב לעיל מיניה קאי א"א לו להראותם להם ולומר עליהם זה אי לאו שהיו חקוקין לו על לבו:


עתיד הקב"ה להיות עטרה בראש כל צדיק כו'. כל המאמר זה מפורש פ' חלק ע"ש:


ותעמוד בחצר בית המלך וגו' כיון שהגיעה לבית כו'. נראה דמהאי קרא נפקא להו הך מלתא משום דלפי פשוטו המקרא חסר דכתיב ותלבש אסתר מלכות ותעמוד בחצר בית וגו' דודאי לאו בחצר זה הלבישה אלא בבית הנשים והל"ל ותלבש אסתר מלכות ותבא ותעמוד בחצר וגו' כדכתיב לעיל אשר יבא אל המלך אל החצר הפנימית וגו' ועוד דהכא קרי ליה בחצר בית המלך וגו' ולעיל לא כתיב בית ועל כן דרשו ותלבש אסתר מלכות לאו היינו מלבוש ממש שאמר אלא שלבשה רוח הקודש כמפורש לעיל ואמר ותעמוד בחצר בית וגו' רצה לומר ותעמוד כמו ותעמוד מלדת דהיינו שפסקה רוח הקודש ממנה כשבאת בחצר בית וגו' דהיינו בבית הצלמים ומייתי לה נמי מאלי אלי למה וגו' שנאמר במזמור אילת השחר וגו' כפרש"י שהוא נדרש על גאולת אסתר כמפורש ביומא למה נמשלה אסתר לאילה כו' ולמה נמשלה אסתר לשחר כו' עיין שם ועוד יש רמז במזמור זה על אסתר שנאמר עליך השלכתי מרחם מבטן אמי אלי אתה כדאמרינן לעיל באסתר עיברתה מת אביה ילדתה מתה אמה ובמזמור הזה זכר תפלת מרדכי דאיתא במדרש שלא שכב יעקב בבית לבן אבל היה אומר בלילה תהלים שנאמר ואתה קדוש יושב תהלות ישראל ישראל סבא כו' דמרדכי וסיעתו אמרו אלהי אקרא יומם וגו' ולילה ולא דומיה לי כמפורש בפרק קמא ועל ידי תהלים של לילה נענו בלילה שנאמר בלילה ההוא נדדה וגו' ואומנות זה למדו מישראל סבא כמה שאמר ואתה קדוש יושב תהלות ישראל ועל זה אמר בך בטחו אבותינו דהיינו ישראל סבא ונמלט מצרת לבן ואנכי תולעת וגו' שאין כחי אלא בפה והנני חרפת אדם כמו שדרשו לעיל בקום עלינו אדם אדם ולא מלך והוא המן ובזוי עם שבא מארם כמה שאמרו בזוי אתה מאד הוא ארם שאין להם כתב ולשון:


ואמרה שמא לכך עזבתני מרוח הקודש שאתה דן על שוגג כמזיד ואונס כרצון כו' ופרש"י שאני באה אליו מאלי אונס הוא עכ"ל וק"ק דלעיל מוכח דמה שבאה מאליה לאו אונס הוא דא"כ היתה מותרת למרדכי ולעיל אמרינן שהיא אמרה אבדתי ממך וע"ק דמשמע דמשום שהגיעה לבית הצלמים נסתלק ממנה רוה"ק ונראה לפרש כיון שהגיעה לבית הצלמים שהוא בית ע"ז סילק ממנה רוה"ק משום אל תפנו אל האלילים ועל זה אמרה דבאונס הלכה שם ואין כאן איסור אל תפנו אל האלילים דכה"ג אמרינן בפרק ח"ה בהולך במקום הכביסה אי דליכא דרכא אחרינא אונס הוא ואמרה עוד שמא על שקראתיו כלב כו' הוא מבואר דהניצול מן הכלב רע אינו כ"כ נס כמו הניצול מפי אריה שהוא ודאי נס גדול כענין דניאל ולפי שהיא חשבה מתחלה לתלות הצרה בהמן שהוא דמיון הכלב וז"ש "הצילה "מחרב "נפשי "מיד "כלב גו' שר"ת המן וממוכן אינו כן שהצרה היא גם מן המלך כדאמרינן לעיל במשל התל והחריץ שגם דעתו היה לרעה ובעי אפושי רחמי טפי להיות ניצולים בנס גדול ולכך חזרה בתפלתה ואמרה הושיעני מפי אריה דהיינו ממחשבה רעה של המלך:


ויהי כראות המלך וגו' ג' מה"ש נזדמנו כו'. נראה דיש רמז קצת בהאי קרא לשלשה דברים שאמר והוא מדכתיב נשאה חן בעיניו ולא מצאה חן בעיניו דבכל המקרא כתיב לשון מצא גבי חן וע"כ דרשו נשאה באנפי נפשיה שנשאה והגביה מלאך אחד צוארה ואחד שמשך חוט של חסד עליה היינו חן בעיניו וא' שמתח השרביט כו' מדכתיב ותקרב אסתר ותגע בראש השרביט דלא איצטריך למכתב בראש אלא ותגע בשרביט אלא לדייק מיניה בראש השרביט בקצה זה היתה יכולה ליגע ולא בשרביט גופה משום דרחוק ממנה היה לפי שנמתח השרביט והיתה יכולה ליגע בראש השרביט ולא בגופה בקצה השני:


העמידו על י"ב וא"ל על י"ו וא"ל על כ"ד כו'. מדקאמר גבי מאתים ששמע כן מרבו כו' בקבלה ולא קאמר הכי בכל הני ויש לפרש דיש להם רמז בהאי קרא למ"ד י"ב דיש י"ב תיבות מרישא דהאי קרא עד ויושט וכן יש י"ב תיבות מן ויושט עד סוף הפסוק ומאן דאמר י"ו דכך יש תיבות מרישא דהאי קרא עד שרביט הזהב ומ"ד כ"ד דכן יש תיבות בכולה דהאי קרא ומאן דאמר ס' דכן יש אותיות ששים מרישא דקרא עד שרביט ואמר וכן אתה מוצא באמתה של בת פרעה דמרישא דהאי קרא ותרד בת פרעה וגו' ותשלח וגו' יש ס' אותיות ואמר וכן אתה מוצא במספר ס' באותיות המיותרות בשיני רשעים כפרש"י:


אל תקרי שברת אלא שרבבת כו'. מפורש בפ' הרואה ע"ש:


עד חצי המלכות ותעש ולא כל המלכות ולא דבר כו'. בילקוט ל"ג ולא כל המלכות ויש לקיים הגירסא דודאי הא דקאמר עד חצי המלכות לא שיתן לה חצי המלכות ממש דלא זו הדרך שיתן המלך חצי המלכות לאחרים וכל שכן לאשתו שכבר היה כתוב בדתי פרס ומדי להיות כל איש שורר בביתו ועוד דכל מה שקנתה אשה קנה בעלה אבל רצה לומר ותעש בקשתה בדבר התולה בחצי המלכות ועל זה קאמר דהכא נמי הוה מצי למימר בדבר התולה בכל המלכות קאמר אלא דהיינו בהמ"ק שהוא דבר התולה בחצי מלכות שהוא באמצע עולם כפירוש רש"י וכ"ה בתרגום בית מקדשא דאיהו קאים בפלגות מלכותי כו' עיין שם והיינו על פי מה שאמרו לעיל דאחשורוש מלך בכפה ומיהו לשון התלמוד שחוצץ במלכות כו' לא משמע כן דמי הכריח אותם להוציאו ממשמעו מלשון חצי ממש ללשון חציצה דהא שפיר מתפרש לפום הך דרשה מלשון חצי ועל כן נראה לפרש שדרשו חצי מלשון חציצה שחוצץ ומגיע היזק מבנין בית המקדש למלכות כמה שאמר בעזרא לגבי ביטול בנין בית המקדש שכתבו למלך דך קריא מרדא ומהנזקת מלכין וגו' וקרוב לזה בתרגום לחוד למבני בית מקדשא כו' דדחיל אנא מן יהודאי דלמא ימרדון והיינו דבר שחוצץ במלכות:


פחים טמנה לו שנאמר יהי שלחנם לפניהם לפח כו'. לכאורה דהיינו טעמא בחומם אשית את משתיהם דמתוך הסעודה יבא להם קלקול ופח ויש ליישב דהכא פח טמנה לו דהיינו דכוונתה מתוך הסעודה להפיל את המן והיינו שראתה כבר שהיה שלחנו וסעודתו של אחשורוש פח לאשתו אולי יהיה פח גם עתה להמן אבל לטעמא בחומם אשית את משתיהם וגו' על המלך גופיה גם כן נתכוונה שתבא לו פורענות מתוך המשתה כמו שנתהוה למלך בלשצר:


אולי ירגיש המקום ויעשה כו'. פירש רש"י בפי' קמא שירגיש הקב"ה שאף אני מקרבת שונאיהן כו' עכ"ל ק"ק לפירוש זה וכי משום זה תקרב הצרה ביותר להפיק מזימתו ומחשבתו ויש לומר שהקב"ה ירגיש ויראה כי אפס עצור ועזוב:


אמר רבן גמליאל עדיין אנו צריכין כו' קנאתו במלך כו'. נראה לפרש משום דבעיקר הקושיא מה ראתה אסתר שזימנה את המן כו' יש במשמע למה זימנה אותו למשתה ואח"כ גילתה הדבר למלך ולמה לא גילתה למלך כן בלא משתה ויש במשמעו נמי למה זימנה את המן לחוד ולא זימנה גם שרים אחרים דאין דרך לזמן רק אחד מהשרים גם שהוא היותר חשוב ולכולי טעמי דקאמר לא יתיישב רק מה שזימנה אותו ועל ידי המשתה גילתה למלך אבל מה שזימנה את המן בלחוד ולא זימנה גם שרים אחרים עמו כדרך כל הארץ לא יתיישב שפיר ולזה אמר רבן גמליאל דעדיין אנו צריכין למודעי דקנאתו במלך כו' דלזה זימנה את המן בלחוד שהמלך יקנא אותו שמחשיבתו כמלך שלא זימנה רק המלך והמן וכן השרים יקנאו אותו בזה ולטעמא דרבה לפני שבר גאון נמי יתיישב שזימנה את המן בלחוד וכן לאביי ורבא בחומם אשית וגו' נמי יתיישב שנתכוונה אל המן וגם אל המלך שיבא להם פורענות ע"י משתה:


וכמה רוב בניו שלשים כו' דהכתוב לא חשיב אלא י' שנתלו וא"כ מאי רבותיה דרוב בניו דכמה וכמה מצינו בקרא שהיה להם י' בנים וגם שלשים וארבעים כמפורש בס' שופטים וע"כ דרשו דרוב בניו היינו יותר מעשרה שנתלו וכיון דסתם לנו הכתוב מספרם נלמד סתום מן המפורש שהיו עכ"פ כמו כן עשרה וכיון דסתם לנו הכתוב מה שנעשה בהם באותן י' אם מתו ואם חוזרין על הפתחים אית לן למימר דהא והא איתא במספר עשרה וא"כ שלשים היו ומאן דאמר אותן שמחזרין על הפתחים ע' היו דודאי אותן שמתו כן הוו עשרה דנלמד סתום מן המפורש בי' שנתלו אבל שחוזרין על הפתחים מפורש בהו שהיו ע' שנא' שבעים בלחם וגו' דלפי פשוטו מלשון שובע משמעו שבעים עתה וזה דבר שאינו דכיון שהוא שבע עתה למה הוא נשכר בלחם וע"כ דרשוהו שבעים היו בניו של המן ובלחם נשכרו להחזיר על הפתחים ומ"ד כולן ר"ח הוי כו' מדכתיב ורב חסר בלא וי"ו כדמסיק ואותן י' שנתלו בכללן ולא נזכרו הי' בפרט אלא משום דמיתתן נשתנה לתלותן בעץ שעשה אביהן:


נדדה שנת מלכו של עולם כו'. דכל נדוד שינה שבמקרא מפורש ביה סיבת הנדוד כמו ותדד שנתי מעיני דיעקב משא"כ הכא סיבת נדוד שינה דהמלך אחשורוש אינו מפורש מה היה ולכך דרשו שנת מלכו כו' ורבנן דאמרי נדדו עליונים כו' ופי' דקרא דנדדו עליונים ותחתונים להתעורר את המלך עד שאמר להביא ספר וגו' דהיינו עליונים מבהילים אותו כו' כפירוש רש"י והתחתונים בתפלתן ורבא דאמר שנת מלך אחשורוש ממש דהסבה מפורש מעצמה בקרא נפלה ליה מלתא כו':


ויהיו נקראים מלמד שנקראים כו'. דה"ל למכתב ויהיו קורין וכ"ה בילקוט:





רש"ש

גמרא לישב על המשפט כו'. כצ"ל בלא ו':



שם שמא אתה דן כו' ועל האונס כרצון. הרש"א בח"א הקשה דלעיל משמע דלאו אונס הוא דא"כ היתה מותרת למרדכי ע"ש ונעלם מכ"ת תשובת מהרי"ק שורש קס"ז הביאו הב"ש סי' קע"ח סק"ד דפסק דמי שזנתה ברצון כדי להציל נפשות אף דלא עבדא שום איסור ואדרבה מצוה רבה עשתה מ"מ אסורה לבעלה ישראל ונסתייע מהך דאסתר ע"ש:



שם ויאמר לה המלך וגו' עד חצי המלכות וינתן לך. כצ"ל:



שם ולא דבר שחוצץ למלכות. ברש"י הגי' במלכות וכן בע"י:



שם א"ר גמליאל עדיין צריכין אנו למודעי. שבת (נה ב) ב"ב (י ב) חולין (צב):



שם עשרה מתו ועשרה נתלו. אולי יכוין דעשרה הם שנהרגו כדכתיב בקרא ועשרה שנתלו הוו אחריני ונתלו מחיים ודלא כדמשמע מתוס' דיומא (לא) ד"ה אמה דהנתלים הן אותן שנהרגו תחלה:



רש"י ד"ה דן את יצרו ומתגבר על יצרו. (ר"ל דלקמיה פי') אינו כו'. ובע"י הוא דבור בפ"ע:



רש"י ד"ה שמשכימין. והיינו שערה שנעשים שוערים. ותיבת שעושין למחוק:



רש"י ד"ה אל תיקרי. ומשני כו' יו"ד דשני כו'. כצ"ל ח"י:



תד"ה ה"ג. ר"ל דלגי' שרבבת הוה השי"ן שרשית משא"כ לגי' שריבבת הוה שמושית שאינו נאות לפי סגנון הפרשה:



בגה"ש ד"ה ארנב"י. שכח לציין לשבת (נה ב) ולסוכה (ט ב) ולע"ז (ח) ולהוריות (ד) וליבמות (סה ב):





הגהות יעב"ץ

שמא על שקראתיו כלב כו׳. נ״ב פי' א״מ ז״ל משום דקי״ל (ב״מ צ״ג ב') כלב אינו אונס. להכי חזרה וקראתו אריה דאפי' אחד הוי אונס:





בן יהוידע

עָתִיד הקב"ה לִהְיוֹת עֲטָרָה בְּרֹאשׁ כָּל צַדִּיק וְצַדִּיק שֶׁנֶּאֱמַר (ישעיה כח, ה) בַּיּוֹם הַהוּא וְכוּ'. נראה לי בס"ד דנרמז זה באותיות שהם למעלה מן אותיות 'צַדִּיק' שהם 'פג טץ' [182] שעולה מספרם קפ"ב, כמנין שבעה הויו"ת [26×7=182] של שבעה ספירות הבנין, שהם חג"ת [חסד, גבורה, תפארת] נהי"ם [נצח, הוד, יסוד, מלכות], שבכל ספירה יש הוי"ה אחת ובהם היא הנהגת העולם, וזה הרמז נרמז בראש צדיק אחד. ועוד יש רמז בראש צדיק שני שהוא גם כן מספר קפ"ב, שרומז אל שני שלובים של הוי"ה אדנ"י, ושל אדנ"י הוי"ה, שעולה מספרם קפ"ב [26+65+65+26=182]. וזהו שאמר עָתִיד הקב"ה לִהְיוֹת עֲטָרָה בְּרֹאשׁ כָּל צַדִּיק וְצַדִּיק, שהם צדיק עליון וצדיק תחתון, שכל אחד יש רמז בראשו על שמותיו יתברך.



מַאי (ישעיה כח, ה) 'לַעֲטֶרֶת צְבִי וְלִצְפִירַת תִּפְאָרָה'? לְעוֹשִׂין צִבְיוֹנוֹ וּלְמַצְפִּין תִּפְאַרְתּוֹ. פירוש רצונו כמו שכתב הערוך על מאמר מעשה בראשית (בראשית ב, א וַיְכֻלּוּ הַשָּׁמַיִם וְהָאָרֶץ וְכָל צְבָאָם) לצביונם נבראו שהוא רוצה לומר לרצונם (חולין ס.). והכונה כאן דאין עושין המצות בשביל שהשכל מחייבם או מצד חיוב הנימוס ודרך ארץ אלא עושים לקיים רצון הבורא יתברך. ומה שאמר לְמַצְפִּין תִּפְאַרְתּוֹ, פירוש אין מצפין שילום שכר מן המעשים טובים לעצמן אלא מצפין תפארתו, שעל ידי מעשה המצות יתוקנו העולמות ויבנה בית המקדש ותתגלה מלכותו יתברך שזו היא תפארתו יתברך.



יָכוֹל לְכֹל? תַּלְמוּד לוֹמַר (ישעיהו כח, ה): 'לִשְׁאָר עַמּוֹ' לְמִי שֶׁמֵּשִׂים עַצְמוֹ כְּשִׁירַיִם. פירוש אפילו הצדיקים שיודעים ערכם וערך מעשיהם הטובים שאין בהם ענוה גדולה שיהיו נבזים ונמאסים בעיני עצמן כמו שאמר הכתוב (תהלים טו, ד) 'נִבְזֶה בְּעֵינָיו נִמְאָס' לזה אמר תלמוד לומר לשאר עמו, למי שמשים עצמו כשירים, רוצה לומר עניו מאד, שנמאס בעיני עצמו שחושב עצמו כמו השיורין שהאדם משייר בקערה אחר אכילתו שהם נמאסין לכל ולא יאכלו השיורין אלא רק הפחותים שהם העניים והמשרתים שבבית או כמו שיורי פתילות ושיורי בגדים שהם דבר מועט שנזרקין ואינם חשובין כלום, כן זה הוא רואה עצמו נמאס ואין לו חשיבות כלל וזו היא ענוה גדולה.



וּ'לַיּוֹשֵׁב עַל הַמִּשְׁפָּט' (ישעיה כח, ה), זֶה הַדָּן דִּין אֱמֶת לַאֲמִתּוֹ. פירוש יש דן דין אמת כדי שיתכבד ויתפאר בכך בעיני העולם שיאמרו זה דיין אמיתי וישר אשר לא ישא פנים! ונמצא זה אינו עושה לשמה. אך העושה לשמה הוא דן דין אמת בשביל האמיתות שצריך לאהוב האמת ולא בשביל שיכבדוהו.



(ישעיה כח, ה) 'וְלִגְבוּרָה' זֶה הַמִּתְגַּבֵּר עַל יִצְרוֹ. נראה לי בס"ד למעלה מן אותיות 'יֵצֶר' יש אותיות 'קפט' [189] שהוא מספר ג' פעמים ס"ג [63×3=189], רמז לתשובה עלאה שהיא בבינה ששם בחינת שם ס"ג [שם הוי״ה במלוי יודי״ן כזה: יו״ד ה״י וא״ו ה״י מספרו 63], שצריך האדם לעשות תשובה מעלייא לחטאים ולעונות ולפשעים, וכל תשובה מהם היא בסוד שם ס"ג, הרי ג' פעמים ס"ג מספר קפ"ט הנרמז למעלה מן 'יֵצֶר' וזהו מִּתְגַּבֵּר עַל יִצְרוֹ שמתגבר לעשות שלשה מיני תשובה עליונה, הרמוזה באותיות שלמעלה מן יֵצֶר.
או יובן בס"ד, למעלה מן יֵצֶר יש אותיות קטף, כי יצר הרע קטף מן האדם חלקים מן נשמתו וצריך האדם להתגבר על אותו החלק שקטף היצר ממנו לחזור ולזכות בו, וזהו שאמרו מִּתְגַּבֵּר עַל יִצְרוֹ שמתגבר ליקח אותו החלק הטוב שקטף ממנו היצר, שהוא רמוז למעלה מאותיות יֵצֶר.



(ישעיה כח, ה) 'מְשִׁיבֵי מִלְחָמָה', אֵלּוּ שֶׁנּוֹשְׂאִין וְנוֹתְנִין בְּמִלְחַמְתָּהּ שֶׁל תּוֹרָה. יש להקשות למה קראם מְשִׁיבֵי מִלְחָמָה, והוה ליה למימר עוֹשֵׂי מִלְחָמָה.?
ונראה לי בס"ד הכונה, למשל אתו בית שמאי ובית הלל ועבוד מלחמה זה בזה בדברי תורה וסוף דבר מסקנתא דמלתא הוה כבית הלל ושקטה המלחמה, ואחר ששקטה אתו רבנן בדור אחר וחזרו ונלחמו באותה המסקנא זה אומר בכה וזה אומר בכה, נמצא אלו השיבו המלחמה למקומה, וגם באותו הדור הוה מסקנא דמלתא ושקטה המלחמה ואתו רבנן בדור אחר ופלפלו באותה המסקנא והשיבו המלחמה למקומה, וכן על זה הדרך ולכן קרי להו 'מְשִׁיבֵי מִלְחָמָה' שֶׁנּוֹשְׂאִין וְנוֹתְנִין בדור זה בְּמִלְחַמְתָּהּ שֶׁל תּוֹרָה שהיתה בדור שלפניהם.



אָמַר לֵיהּ: (ישעיה כח, ז) 'וְגַם אֵלֶּה בַּיַּיִן שָׁגוּ וּבַשֵּׁכָר תָּעוּ'. נראה לי דקאי זה על קטרוג שנהנו מסעודת אחשורוש, ששתו שם סתם יינם, ו'פָּקוּ פְּלִילִיָּה' קאי על קטרוג השתחויה לצלם שדינם לרדת לגיהינם ויהיו נידונין שם בצואה רותחת ולכן דריש אֵין 'פָּקוּ' אֶלָּא גֵּיהִנָּם כי 'פָּקוּ' מספר 'קָלוֹן' [186] שהוא דין צואה רותחת בגיהנם לעובדי עבודה זרה וכמו שאמרו על פסוק (תהלים פג, יז) 'מַלֵּא פְנֵיהֶם קָלוֹן'.
גם עוד דריש 'פָּקוּ' על גיהנם ששם משכן הקליפה אשר תדמה עצמה כקוף בפני אדם וזהו 'פָּקוּ' בהפוך אתוון 'קוֹף' גם שם עומדין מלאכי חבלה שכל אחד נקרא 'אבן נגף' [186] כמנין 'פָּקוּ' וזהו פָּקוּ פְּלִילִיָּה שהדיינים שלהם שמדינים אותם שם הם פָּקוּ מספר 'אבן נגף'!



(תהלים כב, ב) 'קֵלִי קֵלִי לָמָה עֲזַבְתָּנִי רָחוֹק מִישׁוּעָתִי דִּבְרֵי שַׁאֲגָתִי', שֶׁמָּא אַתָּה דָּן עַל שׁוֹגֵג כְּמֵזִיד וְעַל אוֹנֵס כְּרָצוֹן?. נראה לי בס"ד כונתה על כניסתה לבית הצלמים שנכנסה בשוגג שלא ידעה שיש שם צלמים כי מימיה לא נכנסה שם ולא ידעה זאת!
או יובן הכונה באה להמליץ טוב על ישראל בראותה שנסתלקה ממנה שכינה ביום זה שהוא יום תענית שלה שהתענית בשביל קטרוג סעודת אחשורוש שהיה על ישראל, ולכך המליצה טוב עליהם כי ודאי אלו שהלכו לסעודה הם המון העם ולא היו בעלי תורה ונאמר (ישעיה נח, א) 'וּלְבֵית יַעֲקֹב חַטֹּאתָם' דהמון העם נידונין כשוגגין מכח חסרון ידיעה וגם כי היו אנוסין מן תאות חומר היצר הרע שגברה בהם.



אֶחָד שֶׁהִגְבִּיהַּ אֶת צַוָּארָהּ. נראה לי בס"ד על פי מה שאמר רבינו האר"י ז"ל שהיושב בתענית נזון ממוחין דקטנות שהם שמות אלקים שרמוזים במספר תענית, ואין לו אורות דגדלות שהם הויו"ת, וידוע כי מוחין דקטנות הם בצואר, ולזה אמר שהגביה צוארה, דאף על פי שהיא היתה בתענית שאין לה אלא רק אורות דקטנות שהם שמות אלקים שהם בצואר, העלה אותה ממוחין דקטנות להיות נזונת ממוחין דגדלות גם באותו היום, ועל ידי כך הצליחה במעשיה.



(אסתר ה, ג) 'וַיֹּאמֶר לָהּ הַמֶּלֶךְ מַה לָּךְ אֶסְתֵּר הַמַּלְכָּה וּמַה בַּקָּשָׁתֵךְ עַד חֲצִי הַמַּלְכוּת וְיִנָּתֵן לָךְ'. נראה לי בס"ד אות וא"ו של מלכות אינו יוצא במבטא, ועל כן חצי הראשון של 'מַּלְכוּת' הם אותיות מ"ל שהם מספר שני הגלות דחרבן בית ראשון וחצי השני הם אותיות כ"ת שבהם רמוז בנין בית שני שעמד ת"ק שנים, ולזה אמר עַד חֲצִי הַמַּלְכוּת שהוא יעשה דבר שמקיים רמז חצי המלכות שרומז על חרבן וגלות להשלימו ולא כל המלכות שהוא חצי השני גם כן שרומז לבנין בית שני שלא יעשה דבר שיהיה בו קיום לבנין הבית ואף על גב דאיהו לא ידע מאי קאמר השר משים בפיו דברים אלו.



מַה רָאֲתָה אֶסְתֵּר שֶׁזִּמְּנָה אֶת הָמָן?.. אוּלַי יַרְגִּישׁ הַמָּקוֹם וְיַעֲשֶׂה לָנוּ נֵס!. נראה לי בס"ד הצלת ישראל בתתערותא דלתתא תהיה בנס הקרוב לטבע ולא יהיה בנס פלאי מאד אך הצלת ישראל באתערותא דלעילא תהיה בנס פלאי מאוד וכאשר היה ביציאת מצרים שהיתה באתערותא דלעילא, והיתה בנסים נפלאים ולכן אסתר היתה רוצה שלא יעשו השתדלות בתחתונים כדי שתהיה הצלת ישראל באתערותא דלעילא כמו שאמר הכתוב (ישעיהו סג, ה) 'וְאַבִּיט וְאֵין עֹזֵר וְאֶשְׁתּוֹמֵם וְאֵין סוֹמֵךְ וַתּוֹשַׁע לִי זְרֹעִי' ולזה אמר אוּלַי יַרְגִּישׁ הַמָּקוֹם רוצה לומר שתהיה ההצלה באתערותא דלעילא, וְיַעֲשֶׂה נֵס רוצה לומר הצלה בדבר פלאי שיהיה נקרא נס אצל הכל שלא יהיה דבר קרוב לטבע.



כְּדֵי שֶׁיְּהֵא מָצוּי לָהּ בְּכָל עֵת. נראה לי הכונה כדי שיהיה לבו בטוח מצידה שלא יחוש על עצמו להכין לו בית מנוס לברוח אם יראה שמתעוררת עליו באיזה דבר.



אָמַר רַבָּן גַּמְלִיאֵל: עֲדַיִן צְרִיכִין אָנוּ לְ'מוּדָעִי'. פירוש הטעם שלי שאמרתי בשביל שהיה מֶלֶךְ הֲפַכְפְּכָן, צריך להטעימו בטעם שאמר המודעי ד'קִנְאָתוֹ בַּמֶּלֶךְ קִנְאָתוֹ בַּשָּׂרִים' דחששה כיון דהמלך הפכפך אפשר שיהפכו אותו השרים בעצתם נגד הדברים אשר תדבר בהם ברעה על המן ולכך קנאתו כדי שישנאוהו ואז גם הם יחזקו דבריה ולא יניחו את המלך להתהפך ולחזור בו.



פַּחִים טָמְנָה לוֹ, שֶׁנֶּאֱמַר (תהלים סט, כג) 'יְהִי שֻׁלְחָנָם לִפְנֵיהֶם לְפָח'. נראה לי בס"ד שי"ן דשלחן במלואה היא אותיות שני, ואותיות לח"ן דשלחן הם מספר פח [88] נמצא בשלחן רמוז 'שני פח' ולכך הזמינתו שני ימים לעשות לו בהם שני פח.
ונראה לי הטעם בשני פח כי הם עשו תענית כדי לעשות בירור ניצוצי קדושה מן הקליפה להכניעה ולבטל כוחה לצורך השעה, והזמינה את המן שהיה עיקר בקליפה לתת בזה לסטרא אחרא מתנה מועטת, כדרך מתנת השעיר ביום הכיפורים וכדרך מים אחרונים.



מִבֵּית אָבִיהָ לָמְדָה, שֶׁנֶּאֱמַר (משלי כה, כא) 'אִם רָעֵב שֹׂנַאֲךָ הַאֲכִלֵהוּ לָחֶם וְאִם צָמֵא הַשְׁקֵהוּ מָיִם'. נראה לי בס"ד 'מִבֵּית אָבִיהָ' הוא שאול שהיה הגדול שבמשפחתה, כשרצה להרוג את דוד המלך ע"ה, המתין עד יום ראש חודש שיבא אצלו לסעודה לאכול לחם על שלחנו ואז יהרגנו וטעמו היה גם כן על פי טעם זה שאמר הכתוב 'אִם רָעֵב שֹׂנַאֲךָ הַאֲכִלֵהוּ לָחֶם'.
אך רש"י ז"ל פירש שמעה התנוקות קורין כן ופירש בני ידידי כה"ר יעקב הי"ו כונתו לומר 'מִבֵּית אָבִיהָ' על מרדכי דכתיב (אסתר ב, ז) 'לְקָחָהּ מָרְדֳּכַי לוֹ לְבַת' ושמעה קול התינוקות שהיו בבית מרדכי אומרים פסוק זה 'אִם רָעֵב שֹׂנַאֲךָ הַאֲכִלֵהוּ לָחֶם' וסמכה לעשות על פי הפסוק הזה כדרך שסומכין על התינוק באומרם אליו 'פסוק לי פסוקך' עד כאן דבריו נר"ו.



רַבָּהּ אָמַר (משלי טז, יח) 'לִפְנֵי שֶׁבֶר גָּאוֹן וְלִפְנֵי כִשָּׁלוֹן גֹּבַהּ רוּחַ'. נראה לי בס"ד דידוע המן נצלב על ידי שלשה עונות שנסדרו עליו בזה את זה, האחד מה שאמרה אסתר כִּי נִמְכַּרְנוּ אֲנִי וְעַמִּי וכו' (אסתר ז, ד), ועון זה לבדו לא היה בו סיפוק לגזור עליו צליבה אלא רק הועיל שבערה חמת המלך בו, אחר כך תכף נתגלגל עון והמן נופל על המטה שאמר לו הֲגַם לִכְבּוֹשׁ אֶת הַמַּלְכָּה עִמִּי בַּבָּיִת וכו' (אסתר ז, ח), וגם זה לא הספיק לעשות לו צליבה, אלא רק הבעיר החימה ביותר, אחר כך נזכר עליו עון שלישי אשר הגיד חַרְבוֹנָה: גַּם הִנֵּה הָעֵץ אֲשֶׁר עָשָׂה הָמָן לְמָרְדֳּכַי וכו' (אסתר ז, ט), ובזה נגמר דינו לצליבה שאמר תלוהו עליו, נמצא צליבתו נעשית בצירוף הזכרת שלשה עונות, וזהו שנאמר 'לִפְנֵי שֶׁבֶר גָּאוֹן' קרי בה 'ג' און' רוצה לומר נתגלגל ג' און עליו עד שנשבר לגמרי.



שְׁתֵּי אַמּוֹת הָיָה, וְהֶעֱמִידוֹ עַל שְׁתֵּים עֶשְׂרֵה. נראה לי לפי זה הנס נעשה בעשרה אמות לרמוז זכות עשרת הדברות הגין.
ומאן דאמר על ט"ז הנס נעשה בי"ד אמות רמז זכות דוד [14] המלך ע"ה הגין, כי הוא היה סיבה לביאת מרדכי שלא הרג את שמעי, וכמו שאמרו חז"ל.
ומאן דאמר כ"ח הנס היה בכ"ו אמות כמנין שם הוי"ה שפועל בנסים למעלה מן הטבע.
ומאן דאמר כ"ד הנס היה בכ"ב אמות על ידי זכות כ"ב אותיות התורה.
ומאן דאמר ששים הנס היה בנ"ח אמות כנגד יחוד התפלה שהוא מספר ח"ן וכנגד מספר 'אזן' [58] ששמע הקב"ה תפלתם ונתן לה חן, וגם הוא מספר 'כבוד ה' [58] שנגלה כבוד ה' בדבר זה.
ומאן דאמר מאתים הנס היה בקצ"ח, כמנין ב' פעמים סגו"ל [99×2=198] שהוא סוד החסד שזכו לחסד באתגלייא וחסד באתכסייא.
והנה בודאי כל דברי חז"ל אמת, וכולהו הוו, דתחלה נמשך עד י"ב ואחר רגע קטן כממריה נמשך עד ט"ז ואחר רגע קטן נמשך עד כ"ד וכן על זה הדרך ונמצא נעשו בו ששה נסים רמז שהגין זכות תורה שבעל פה שהיא ששה סדרים. ולגרסת עין יעקב הם חמשה רמז לזכות תורה שבכתב שהיא חמשה ספרים.



עֲשָׂרָה מֵתוּ, וַעֲשָׂרָה נִתְלוּ, וַעֲשָׂרָה מְחַזְּרִין עַל הַפְּתָחִים. קשה למה לא הרגו וכלו את אלו העשרה? ועוד למה היה להם עונש זה של עניות ולא עונש קשה יותר שיהיו מצורעים או סומין?
ונראה דבלאו הכי יש להתפלאות למה הוצרך המן לספר לשר"ץ אשתו ואוהביו מספר בניו, וכי הם אינם יודעים כמה בנים יש לו? ונראה לי בס"ד כי המן היה מנאף עם נשי השרים בסתר והוליד ממזרים, ואלו העשרה היו ממזרים מנשים של השרים ולא היו מכירים בהם שר"ץ אשתו ואוהביו ולא שום אדם בעולם ואותה שעה גילה לאוהביו ולאשתו שכל כך הוא מוצלח בעניינו שהוליד עשרה בנים ממזרים מנשי השרים הגדולים ושום אדם לא ידע בו ועודם הם קיימים והם פלוני ופלוני והגיד להם שהוא מצליח ברע שיעשה, ולכך חושב שגם ברעה שיעשה למרדכי יצליח!
ובזה מובן הטעם שהיו העשרה בנים אלה מחזירים על הפתחים, כי אלו העשרה היו חשובין בנים לבעלי אמותם שהיו שרים גדולים ועתה שגילה המן עליהם שהם בניו אז ידעו אותם השרים דאלו הם ממזרים ובני המן הם ואינם בניהם ואז גרשום מביתם ערומים והוכרחו להיות מחזירים על הפתחים כדי לאכול כי מי יפרנסם שנעשו עניים מרודים כי נתגרשו מביתם ערומים.
ובזה יתורץ בס"ד דקדוק אחר דחד אמר שהיו שבעים וחד אמר שהיו ר"ח והנה בודאי כל אחד מן החכמים היתה קבלה בידו מרבותיו על דבר זה. וקשה איך יהיו חולקים במציאות? ובזה ניחא דעל בנים הגלויים הנולדים משר"ץ אשתו ליכא פלוגתא, וכל דברים אלו קאי על אותם בנים הממזרים שהיו להמן מנשי דעלמא אשר גילה אותם באותו היום לאוהביו ולשרץ אשתו, וחד אמר דאותם שנולדו מנשי שרים הגדולים היו עשרה ומחזרים על הפתחים, וחד אמר שהיו שבעים מאלו הממזרים מחזירים על הפתחים ושניהם נראה שהם מודים שהיה לו ר"ח בנים ממזרים שגילה אותם באותו היום אך חד סבירא ליה שעשרה מהם דוקא היו מחזרים על הפתחים וחד סבירא ליה שהיו שבעים מאלו הממזרים מחזרים על הפתחים.





בניהו

'וְכָל זֶה אֵינֶנּוּ שֹׁוֶה לִי' מְלַמֵּד שֶׁכָּל גְּנָזָיו שֶׁל אוֹתוֹ רָשָׁע חַקּוּקִין עַל לִבּוֹ. נראה לי בס"ד על פי מה שכתב רבינו האר"י בשער הגלגולים דסיסרא והמן שניהם בקליפת הדעת עיין שם, וידוע דהדעת מכונה בשם 'לֵב' וכמו שכתוב בקהילת יעקב, ולזה אמר כל גנזיו של אותו רשע חקוקים על לבו רמזו בלשונם הטהור על ענין זה ברמז:


אֶחָד שֶׁהִגְבִּיהַּ אֶת צַוָּארָהּ. צריך להבין הגבהת צוארה למאי אצטריך לה בהך שעתא דהא ודאי שיעור צוארה מקודם היה שיעור יפה ונאה כי היא לא היה לה שום מחסור בגופה מכל צד ואופן?
ונראה לי בס"ד דמקומות סימני המלכות שיש בגופו של מלך הוא הראש שבו מניח כתר מלכות והצואר שבו מניח רביד הזהב וכמו שנאמר ביוסף המלך ע"ה (בראשית מא, מב) 'וַיָּשֶׂם רְבִד הַזָּהָב עַל צַוָּארוֹ' שזה הוא אחד מסמני המלך שנתן לו שלא יש רשות להניח רביד זהב לשום אדם כי אם רק המלך, וכן הענין במלכתא בראשה תלבוש כתר מלכות ובצוארה רביד זהב מפותח באבנים טובות ולכן בא המלאך והגביה צוארה שהוא מקום שמניחין בו סימני מלכות, לרמוז לו שאין על אסתר אשמה על אשר שינתה חוקי דת מדי ופרס שלא יבא אדם אצל המלך בלא רשות ואם יבא יהרג כי זו היא מלכתא ודת זה לא נאמר על מלכתא. וכן נמצא במנות הלוי בשם בן גוריון כשראה אותה חבקה ותמכה בזרועו ואמר לה הדת הזאת אשר חקקנו אין לה ממשלה עליך באשר את מלכה עד כאן.
וצריך להבין היכא רמיזי הני תלת מילי בכתובים? ונראה לי בס"ד כי אומרו (אסתר ה, ב) 'וַיְהִי כִרְאוֹת הַמֶּלֶךְ' תיבת וַיְהִי לשון יתר והוה ליה למימר 'וּכִרְאוֹת הַמֶּלֶךְ', אך נרמז שנעשה הויה חדשה במראה שראה המלך והיא זו הגבהת הצואר!
ומה שאמר אֶחָד מָשַׁךְ עָלֶיהָ חוּט שֶׁל חֶסֶד, נלמד זה ממה שנאמר 'נָשְׂאָה חֵן בְּעֵינָיו' דמה חידוש קאמר עתה והלא כבר נאמר (אסתר ב, טו) 'וַתְּהִי אֶסְתֵּר נֹשֵׂאת חֵן בְּעֵינֵי כָּל רֹאֶיהָ'? ובזה ניחא דקאי על דבר חדש שמשך המלאך עליה חוט של חסד.
ואומרו שֶׁמָּתַח הַשַּׁרְבִיט בדרך נס יליף ממה שאמר 'אֲשֶׁר בְּיָדוֹ' תיבת אֲשֶׁר יתיר דהוה ליה למימר 'הַשַּׁרְבִיט שֶׁבְּיָדוֹ' אך אֲשֶׁר לשון שבח כמו (בראשית ל, יג) 'כִּי אִשְּׁרוּנִי בָּנוֹת' והיינו שזה השרביט נעשה בו שבח שזכה לעשות בו נס שנמתח בדרך נס.


וְרַבָּנָן אָמְרִי: נָדְדוּ עֶלְיוֹנִים נָדְדוּ תַּחְתּוֹנִים. פירוש המלאכים צועקים ומתחננים למעלה על צרת ישראל וכל התעוררות וחרדה מכנה אותה בשם הקצה ונדוד שינה כנודע והתחתונים הם ישראל עצמן צועקים ומתחננים על צרתם. ונראה לי בס"ד דמפיק לה מתיבת (אסתר ו, א) 'הַמֶּלֶךְ' בהפוך אתוון 'מֵהַכֹּל' רוצה לומר נדדה שינה מהכל, עליונים ותחתונים כולם נתעוררו וחרדו בעבור צרה זו!





גליון הש"ס - רבי עקיבא איגר

גמ' רבה בר עופרן. ע"ל י ע"ב תד"ה רבה:


שם אמר רנב"י ורב כתיב. כעין זה יומא לח ע"ב ודף עה ע"ב:





מראית העין

לשאר עמו למשים עצמו כשיריים ולרוח משפט זה הדן את יצרו וליושב על המשפט זה הדן דין אמת לאמיתו ולגבורה זה המתגבר על יצרו משיבי מלחמה שנושאין ונותנין במלחמתה של תורה השער שמשכימין ומעריבין בבתי כנסיות ובבתי מדרשות. אפשר לרמוז לשאר עמו למשים עצמו כשיריים דטבעו קשה והוא מכניעו להשפיל עצמו וז"ש למשים עצמו שהוא מכניע עצמו וזהו שבח כמ"ש הרמב"ם ז"ל שזה יותר חשוב מאדם שטבעו ותכונתו מעצמותו טובים. ובזה ולרוח משפט שדן את יצרו דמי שהוא עניו אין סט"א שולטת בו כמ"ש גורי האר"י ז"ל וא"כ דן את יצרו ומכיר בעצות ומרמות היצר ונמלט ממנו דאינו שולט בו א"נ דעל ידי התורה הוא ניצול מיצה"ר כמשז"ל אמר הקב"ה בראתי יצה"ר בראתי לו תורה תבלין והתורה הוא חלק הרוח וז"ש ולרוח משפט כי בתורה שהוא ברוח דן את יצרו שהתורה עוזרתו להגן עליו. וליושב על המשפט זה הדן וכו' דעל ידי הענוה זוכה לכוין אל האמת כמ"ש פ"ק דעירובין דהלכה כבית הלל שנוחין ועלובין וכו' וכתבנו בעניותנו דתורה שבע"פ היא נגד השכינה ותורה לשמה היא להמשיך ללאה שהוא ענוה כמ"ש רבינו האר"י ז"ל אם כן בית הלל שמכוונים ליחד קב"ה ושכינתיה בעוסקם בהלכה ה' כלה ובדיק בשמיהו בית הל"ל גימטריא אדני בית רומז לשכינה והם ענוים וממשיכים ללאה לזה מכוונים האמת בהלכה מכוונים פב"פ האמת ת"ת הלכה מ'. ובזה רמזתי אני בעניי פסוק על דבר אמת וענוה צדק ותורך נוראות ימינך על דבר יחיד כמו ראוה מדברת אמ"ת ת"ת וענוה לאה צדק מ' ואמר וענוה צדק בסוד עקב ענוה וכו' כמ"ש רבינו האר"י ז"ל א"כ אתי שפיר לשאר עמו דמשים עצמו כשיריים ויש לו ענוה א"כ יושב על המשפט שדן דין אמת. ולגבורה זה המתגבר על יצרו דהעניו אינו שולט בו סט"א כמדובר. משיבי מלחמה שנושאין ונותנין במלחמתה של תורה ורמז משיבי שהם חוזרים ומהרהרים בתורה כמ"ש התוספות פ"ג בסוטה דסתם ת"ח מהרהר בתורה השערה בתי כנסיות שהוא מקום השראת שכינה ומשכימין ומעריבין לחבר מדת יום בלילה ומדת לילה ביום: 
ועוד אפשר לרמוז לשאר עמו שמשים עצמו כשיריים דמי שהוא עניו הוא מרכבה לשכינה דהוא שם אלהים ושם אלהים דיודין גימטריא ש' רומז ש' דתיבת שאר אלף רומז לאלהים במילוי אלפין ר' רומז אלהים במילוי ההי"ן גימטריא ר' והעניו מרכבה לשכינה ורמוז אלהים בג' מילויים בתיבת שאר. גם רמז שהוא חושב תדיר שתקות אנוש רמה ר"ת שא"ר. ואפשר דעיקר מה שזכו אבות העולם היה בעבור הענוה ולכן זכו לעבוד ה' תק"ב שנים כמנין שאר עם הכולל. ובמקום שהמון העם בלכתם ילכו אחר הגשמיות והגופניות בשר ודם. שם נתעלו לעבוד הכל ברוחניות בש"ר תקב שנים שחיו כמנין בשר הכל בקדושה שלמות רוחניות ר"ת בשר. ונמשך להם שפע מן' שערי בינה ותקנו בשר ודם בש"ר הוא אשר עם הכולל הרומז לאימא והוא בשר עם הכולל ודם גימטריא ן' שנשפע להם מן' ש"ב. וזו מעלת האבות שתקנו בשר ודם ברוחניות. וזה רמז לשאר דהעניו אם תהיה ענוה כתקנה יומשך לו שפע מבינה שהיא רומזת אשר אותיות שאר: ובזה אתי שפיר מ"ש רז"ל עתיד הקב"ה לתת עטרה בכל צדיק יכול לכל ת"ל לשאר עמו למשים עצמו כשיריים דכיון דזכה לענוה כמ"ש לשאר עמו משאר זכה ראש אותיות שאר ויעט"ר לו ה' עטרה בראש והיינו דקאמר בזהר הקדוש פתח רב מתיבתא מאן דאיהו זעיר איהו רב דמי שמשים עצמו כשיריים שאר עמו שאר נעשה ראש. ומאן דאיהו רב דעושה עצמו ראש. יהיה שאר שיריים. ומסכים לזה מ"ש דהעניו זוכה שהלכה כמותו כאלו היה ראש שחייבים לקבל דבריו ואפשר לתת רמז מ"ש רז"ל דהעניו מרכבה לשכינה דאותיות שאר אחריהן אותיות שבת שרומז לשכינה ודו"ק:





פתח עינים

ולשאר עמו למי שמשים עצמו כשיריים וכו'. עמ"ש אני בעניי בס' הקטן ראש דוד ריש פ' בחוקתי ע"ש בס"ד:


מבית אביה למדה וכו'. פירש"י שמעה תנוקות אומרים כן. ואיכא לאקשויי דילמא למדה מעצמה שהיתה נביאה וי"ל דה"פ למדה מעצמה אבל מאי דקדרשינן וה' ישלם לך אל תקרי ישלם אלא ישלימנו לך זהו שקבלה מבית אביה. לקוטי מהר"ב אשכנזי כ"י:


כדי  שיהרג הוא והיא. פירש"י דכי גזרי גזרתא ומית חד מיניהו בטלי לה. ולפום ריהטא יקשה דא"כ כשמת המן נתבטלה הגזרה ואמאי הוצרכה אסתר בסיון להתחנן להשיב ספרי המן. ויש לישב הכתובים וק"ל:


אמר רב נחמן בר יצחק ורב כתיב. עיין מ"ש אני בעניי בס' הקטן דברים אחדים דף ל"ז ע"ג בס"ד:


שלח לו יין ישן שדעת זקנים נוחה הימנו. הראשונים רמזו כי יין ישן גימט' ת"ל וזהו ששלח לו לרמוז לאביו לקיים גזרת ת"ל שנה שדעת זקנים אברהם ויצחק נוחה הימנו ורוצים בגזרתו ית' עכ"ד גם אני בעניי אבחר דרכם לרמוז כי רש"י פ' ויגש כתב שלח לו יין ישן ומדרש אגדה גריסין של פול. ונקדים מה שמצאתי בספר רבינו אפרים כ"י על התורה ובסוף כל פרשה מביא מרבותנו רבני אשכנז הקדמונים ובפ' ויגש כתוב לרבני אשכנז שאמר הקב"ה ליעקב אבינו שלא יצטער שרד"ו שנה יהיו בקושי השעבוד שלא יהיו בשעבוד כי אם קי"ז שנה וזה רמז עמ"ו אנכי בצרה עמ"ו עם הכולל קי"ז עכ"ד ומוצא אני החשבון בדקדוק דכתיב ושני חיי לוי קל"ז ואמרו רז"ל שכל זמן שהיה א' מהשבטים קיים לא היה שעבוד כלל וכשתחשוב שנותיו של לוי ותסיר מ"ג שנה שהי"ל בבואם למצרים נשארו צ"ד שנים שלא היה שעבוד וצ"ד וקי"ז הם רי"א שאפשר שיש איזה שנים מקוטעות או לוי הי"ל מ"ד שנה כשבא למצרים ויבא החשבון הדק הטב. ואפ' שזה רמז לו יוסף ולאביו שלח יי"ן יש"ן גימט' ת"ל. ושלח גריסין של פול רמז שיהיה לחצאין כמו גריסין שהם חצאין והשעבוד לא יהיה אלא פו"ל גימט' קי"ז עם הכולל ודוק [ואפשר להרחיב יותר דשלח לו יין ישן גימט' ת"ל ושלח לו גריסין לרמוז שני חצאין הראשון מת"ל נעשו רט"ו. ומרט"ו נעשו (קי"ו) [קי"ז] גימט' פו"ל. וזה רמז בחזק יד הוציאנו ה' ממצרים בחזק גימט' קי"ז שהיה צריך חזק יד לצאת בקי"ז שנים גימט' בחזק]:


אורה זו תורה וכו' וששון זו מילה. עמ"ש אני בעניי בס' הקטן דברים אחדים דף קמ"ז ע"ב וע"ד בס"ד עיין שם.


כל השירות נכתבו אריח ע"ג לבינה ולבינה ע"ג אריח. פי' אריח קורא הכתב וכו' וקשיא לי דהא שירת וידבר דוד אריח ע"ג אריח ולבינה ע"ג לבינה כמלכי כנען ובני המן וי"ל כי כך היא צריכה ליכתב אריח ע"ג לבינה ושלא כדין אנו עושין כמו שאנו עושין שלא כדין בסדרן של כתובים דאמרו ס"פ השותפין ואנו משנים הסדר הזה לגמרי. רבינו ישעיה הגדול. לקוטי רבינו בצלאל כ"י:


אריח ע"ג לבינה. פירש"י אריח הוא הכתב לבינה חלק וכו' ואין נראה לרבינו תם אלא כמו שהאריה הוא מן הכתב כמו כן הלבינה מן הכתב שהלבינה ואריח שני מרובעים אלא שזה גדול וזה קטן וה"פ כל השירות כלן אריח ע"ג לבינה שהשיטה ארוכה קורא לבינה והקצרה אריח כעין שכתובות שירת הים ושירת דבורה חוץ משירה זו אריח על גבי אריח את שהיא תיבה קצרה קורא אריח והם זה למעלה מזה. והלבינה הם השמות זה על זה ותדע דהא שירת הים מפורש במדרש שהיא אריח ע"ג לבינה ולבינה ע"ג אריח וסתומה משני צדדין והטעם מפורש באגדה לפי שסגר הקב"ה למצרים לפניהם ולאחריהם. הרמב"ן ז"ל. לקוטי רבינו בצלאל כ"י ושוב ראיתי בהר"ן ובתוספי הרא"ש למכילתין ושם הביאו דברי רבינו תם וע"ש בסוף דבריהם ודוק:


שלא תהא תקומה למפלתן. והטעם כשהחומה שוה בשני ראשיה ואין בה בליטות אין להוסיף עליה ולחזקה כמו שהיו יכולין אם היה שם בליטות ושיני החומה שאז יכולים להוסיף על הבנין ולחזקו וכגון שירת הים משא"כ זו ושירת האזינו כיוצא מפני שיש בה מפלתן של רשעים כדכתיב מראש פרעות אויב וכן כי דם עבדיו יקום וכו'. גיליון. לקוטי ר"ב כ"י ואחרי כותבי ראיתי שכן כתב הר"ן וכמעט הוא לשונו ע"ש:


שצריכה שרטוט כאמיתה של תורה. עמ"ש הרא"ש בתוספותיו ועמ"ש אנכי עפר דל בס' הקטן ברכי יוסף י"ד סי' פר"ח אות ה' בס"ד ובסוף קונטריס שיורי ברכה:

